stanford-oval/wikipedia huggingface dataset:
תקנת השוק
תקנת השוק במכר מיטלטלין

סעיף 34 לחוק המכר, התשכ"ח-1968 אשר כותרתו היא "תקנת השוק" מסדיר את תקנת השוק במיטלטלין וקובע:
נמכר נכס נד על ידי מי שעוסק במכירת נכסים מסוגו של הממכר והמכירה הייתה במהלך הרגיל של עסקיו, עוברת הבעלות לקונה נקיה מכל שעבוד, עיקול וזכות אחרת בממכר אף אם המוכר לא היה בעל הממכר או לא היה זכאי להעבירו כאמור, ובלבד שהקונה קנה וקיבל אותו לחזקתו בתום-לב
מהאמור בסעיף עולה, כי קיימים תנאים מצטברים לקבלת ההגנה לקונה נכס מיטלטלין:
המוכר עוסק במכירת נכסים אלה. אין דרישה לתחום עיסוק עיקרי אלא רק למכירת נכסים מסוג הממכר, ושהעסקה נעשתה במהלך עסקיו הרגיל.
הקונה שילם את התמורה שנקבעה לשם ביצוע העסקה. בפסק דין כנען הכריע בית המשפט שיש צורך בתמורה ממשית (כלומר, שווה או לפחות קרובה לערך האמיתי של הנכס).
תום לב: הקונה צריך לבצע את העסקה בתום לב וללא חשד כי ישנה בעיה בעסקה. (תום הלב הנדרש הוא סובייקטיבי: העדר ידיעה של הקונה על כך שמי שמכר לו את הנכס אינו בעליו ואינו זכאי למכרו).
קבלת החזקה והשלמת קניין: נדרשת הן העברת בעלות והן העברת חזקה על הנכס.
תקנת השוק במיטלטלין קובעת כי כאשר התנאים האלו מתקיימים, עוברת הבעלות במיטלטלין לקונה נקיה מכל שעבוד, עיקול וזכות אחרת, אף אם המוכר לא היה הבעלים החוקיים של המיטלטלין או לא היה רשאי למכרם לקונה.
יש לציין כי בניגוד לתקנת השוק במקרקעין תקנה זאת נוטה יותר לטובת הקונה, וזאת על מנת לעודד עסקאות ומסחר מהיר בנכסי מיטלטלין.
תקנת השוק במשכון

למה צריך תקנת השוק במשכון?
המשכון ניתן במצב של הלוואה. הכלכלה המודרנית מסתמכת על הלוואות, לפיכך המחוקק רצה לתמוך בנותני הלוואות כדי לעודד עסקאות אשראי בשוק.
לפיכך, ההגנה היא על שוק נותני האשראי (שהרי מהווה מנוע צמיחה מס' 1 במשק).
תקנה השוק בנושא מעוגנת בסעיף 5 לחוק המשכון:
"נכסים נדים שמושכנו כשהיו בהחזקתו של הממשכן והם הופקדו כאמור בסעיף 4(2) או שמשכונם נרשם כאמור בסעיף 4(3), יהיה כוחו של המישכון יפה לכל דבר, אף אם הממשכן לא היה בעל הנכסים או לא היה זכאי למשכנם, ובלבד שהנושה פעל בתום-לב והנכסים באו לידי הממשכן על דעת בעליהם או על דעת מי שהיה זכאי להחזיקם".
כלומר החוק והפסיקה שפירשה אותו דורשים את התקיימותם של מספר תנאים מצטברים על מנת שתחול תקנת השוק במשכון ותעניק תוקף למשכון, הגם שהנכס מושכן מבלי שהייתה לממשכן הזכות למשכנו:
תום לב. הכוונה הן לתום לב שמתייחס להיעדר ידיעה על כך שלממשכן אין את הזכות למשכן את הנכס, והן חובת זהירות המחייבת את בעל המשכון לערוך בדיקות סבירות על מנת לוודא כי הנכס בר משכון. (כלומר תום לב סובייקטיבי ותום לב אובייקטיבי).
תמורה (התמורה נובעת מכך שמדובר במשכון שבא להבטיח החזר של חיוב כלשהו, למשל רכב שממושכן לבנק כבטוחה להחזר הלוואה שניטלה מהבנק - ההלוואה היא התמורה).
מיטלטלין בלבד- (במשכון מקרקעין שמכונה משכנתה חל ס' 10 לחוק המקרקעין).
הממשכן מחזיק בנכס המיטלטלין בעת המשכון- בעל המשכון מסתמך על ההחזקה ומסיק כי המחזיק רשאי למשכנו.
השלמת הקניין- על ידי רישום המשכון או על ידי הפקדתו בידי הנושה.
העברה רצונית של הנכס שמושכן – המחזיק כדין בנכס העביר בצורה רצונית את ההחזקה בנכס למי שמשכן את הנכס, לכן יש לו חלק מהאשמה.
לקריאה נוספת

5664/93 כנען נגד ארצות הברית, פ"ד נא(1) 114.
167/75 קיבוץ גליל ים נגד שעתל, פ"ד לא(1) 236.
526/75 רובינשטיין נגד אלקלעי, פ"ד לא(2) 746.
716/72 רוזנשטרייך נ' חברה א"י לאוטומובילים בע"מ, פ"ד כז(2) 709.
ע"א 7916/13 ג'אביט נ' עו"ד סיגל רוזן-רכב (2014).
ע"א 767/11 להיגי נ' עזורי (2013).
ע"א 624/13 מורדכיוב נ' מינץ (2014).
אורי שטורזמן, השבת הגזילה ותקנת השוק (הפרקליט, תשל"ט).
טל בנד, אסף פרוזנר תקנת השוק במכר מכוניות-האמנם?! (משפטים, תשמ"ד).
איל זמיר, חוק המכר, תשכ"ח-1968 (פורסם על ידי המכון למחקרי חקיקה של האוניברסיטה העברית תשמ"ז-1987, במסגרת פירוש לחוקי החוזים, בעריכת ג. טדסקי). סעיף 34.
נחום רקובר, "המסחר במשפט העברי",ירושלים תשמ"ח, שער שני - תקנת השוק במשפט העברי.
הערות שוליים

↑  משנה תורה לרמב"ם, ספר נזקים, הלכות גניבה, פרק ה', הלכה ב'. ראו גם על תקנת השוק במשפט העברי: "תקנה: תקנות השוק", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק י, עמוד 300, באתר היברובוקס
↑  חנוך דגן, קניין על פרשת דרכים, רמות
↑  אברהם ללום, תקנת השוק במקרקעין - הכרעה בזכות הבעלות, באתר דין – עורכי דין ומידע משפטי בישראל. ‏06/04/2011
↑  מנחם מאונטר, יוצרי סיכונים ונקלעי סיכונים- הגנתו של המסתמך על מצג הזולת בחקיקה אזרחית, משפטים טז (תשמ"ו)
↑  מיגל דויטש, קניין, בורסי, 2007
↑  ע"א 2643/97 גנז נ' בריטיש וקולניאלי חברה בע"מ פ"ד נז(2) 385.
↑  רע"א 2267/95 בא-כוח היועץ המשפטי לממשלה במשרד האפוטרופוס הכללי נ' הרטפלד, פ"ד מט(3) 854 (1995).
↑  ע"א 4609/00 בעלי מקצוע נכסים (1977) בע"מ נ' סונדרס, פ"ד נו(6) 832, 848-847 (2002).
↑  ע"א 167/75 קיבוץ גליל-ים נ' זכריה שעתל (יחיאל שאלתיאל), פ"ד לא(1) 236.
↑  דנ"א 2568/97 כנען נ'United States of America, פ"ד נז(2) 632.
↑  ע"א 7916/13 ג'אביט נ' עו"ד סיגל רוזן-רכב (2014).
1919 בארץ ישראל

| 0 | 1 | 2 | 3 |
| --- | --- | --- | --- |
| «««   1918  1917 1916 | 1919  בארץ ישראל |  »»»  1920   1921   1922 |  |
 כל ערכי השנים בארץ ישראל  כרונולוגיה של אזור ארץ ישראל  אירועים בולטים בעולם ב-1919 פורטל היישוב • לוח שנה של שנת 1919
להלן אירועים בולטים שהתרחשו במהלך שנת 1919 באזור ארץ ישראל.
הנהגה

הנהגת היישוב
אדמונד אלנבי
אירועים בולטים

פרק זה לוקה בחסר. אנא תרמו לוויקיפדיה ו.
3 בינואר – חתימת הסכם ויצמן-פייסל
26 בפברואר – הישיבה הרשמית הראשונה של הוועד הפועל הציוני
29 באפריל – הוקמו הצופים העבריים
נולדו

פרק זה לוקה בחסר. אנא תרמו לוויקיפדיה ו.
2 באוגוסט – נחמיה פרסוף, שחקן קולנוע וטלוויזיה יהודי-אמריקאי.
נפטרו

פרק זה לוקה בחסר. אנא תרמו לוויקיפדיה ו.
(קטגוריה:ארץ-ישראלים שנפטרו ב-1919)
1919 בארצות הברית

| 0 | 1 | 2 | 3 |
| --- | --- | --- | --- |
| «««  1918   1917  1916 |  דגל ארצות הברית | 1919  בארצות הברית |  »»»  1920   1921   1922 |
כל ערכי השנים בארצות הברית • אירועים בולטים בעולם ב-1919 פורטל ארצות הברית • לוח שנה של שנת 1919
1919 בארצות הברית הייתה השנה בה חגגה ארצות הברית 143 שנה מיום היווסדה.
הנהגה

הנשיא: וודרו וילסון (המפלגה הדמוקרטית)
סגן הנשיא: תומאס מרשל (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
15 בינואר – 21 הרוגים באסון הדבשה של בוסטון
16 בינואר – מתקבל התיקון ה-18 לחוקת ארצות הברית ("חוק היובש"), ונאסרת מכירת משקאות אלכוהוליים בארצות הברית
26 בפברואר – הקונגרס האמריקאי מאשר הקמת פארק לאומי בגראנד קניון
6 ביולי – ספינת האוויר הבריטית R-34 נוחתת בניו יורק ובכך מסיימת בפעם הראשונה את חציית האוקיינוס האטלנטי על ידי ספינת אוויר
27 ביולי – פורצות מהומות הגזע בשיקגו, החמורות מבין עשרות מהומות שהתרחשו במהלך השנה בצפון ובמרכז ארצות הברית
11 בספטמבר – המארינס של ארצות הברית פולשים להונדורס
נולדו

1 בינואר – ג'רום דייוויד סלינג'ר, סופר אמריקאי (נפטר ב-2010)
18 בפברואר – ג'ק פאלאנס, שחקן קולנוע אמריקני (נפטר ב-2006)
17 במרץ – נט קינג קול, מוזיקאי ומלחין אמריקאי (נפטר ב-1965)
3 במאי – פיט סיגר, זמר עם אמריקאי (נפטר ב-2014)
10 במאי – דניאל בל, סוציולוג אמריקאי (נפטר ב-2011)
נפטרו

פרק זה לוקה בחסר. אנא תרמו לוויקיפדיה ו.
6 בינואר – תאודור רוזוולט, הנשיא ה-26 של ארצות הברית (נולד ב-1858)
6 במאי – ליימן פרנק באום, סופר אמריקאי (נולד ב-1856)
8 במאי – למרקוס אדנה תומפסון, ממציא אמריקני, עסק בפיתוח רכבות הרים (נולד ב-1848)
29 במאי – רוברט בייקון, דיפלומט אמריקני ומזכיר המדינה של ארצות הברית (נולד ב-1860)
11 באוגוסט – אנדרו קרנגי, תעשיין (נולד ב-1835)
אסון הדבשה של בוסטון
תאודור רוזוולט
Bedtime Prayers

Bedtime Prayers (מאנגלית: תפילות של זמן השינה) הוא האלבום השני של להקת הדת' מטאל השוודית בליינדד קולוני. האלבום יצא לאור בדצמבר של שנת 2006.
רשימת שירים

כל השירים נכתבו והולחנו על ידי להקת בליינדד קולוני.
| מס' | שם | משך |
| --- | --- | --- |
| 1. | My Halo  | 3:16 |
| 2. | Bedtime Prayers  | 3:59 |
| 3. | Once Bitten, Twice Shy  | 3:48 |
| 4. | Need  | 4:13 |
| 5. | !Revelation, Now  | 3:48 |
| 6. | 21st Century Holocaust  | 3:59 |
| 7. | Aaron's Sons  | 4:29 |
| 8. | In Here  | 3:41 |
| 9. | Heart  | 4:31 |
| משך כולל: | משך כולל: | 35:44 |
מבצעים

בליינדד קולוני
ג'ון שוסטר - שירה
טוביאס אולסון - גיטרה
ג'ון בלומסטרום - גיטרה
רוי ארלנדסון - גיטרה בס
סטפן פרנזן - תופים
194

שנת 194 היא השנה ה-94 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 194 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 194‎
נפטרים ב-194‎
Bounce Back

Bounce Back (בעברית: להקפיץ חזרה) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-14 ביוני 2019, כסינגל שלא מתוך אלבום, על ידי חברת התקליטים תקליטי RCA UK.
השיר הגיע למקום העשירי במצעד הסינגלים הבריטי.
רקע וכתיבה

ב-26 במאי 2019, פרסמו ליטל מיקס בחשבון הטוויטר שלהן את המשפט "האם אתם מוכנים?", ומיד לאחר מכן רמזו כי הן עתידות להוציא שיר חדש בשם "Bounce Back". השיר הוא שיר בסגנון הטראפ, המשלב בתוכו גם את סגנון הפופ.
בסמוך לצאתו על השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר הועלה לערוץ היוטיוב של ליטל מיקס ב-14 ביוני 2019, בסמוך לצאתו של השיר כסינגל. הקליפ מתחיל כשכל הארבע לא זזות ובעצם מבצעות את אתגר בובות הראווה שהיה ויראלי בשנת 2016.
נכון ליולי 2019, מונה הצפיות של הקליפ עומד על כ-22 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 86 |  |
|  אירופה | אירופה הוט 100 | 4 |  |
|  אירלנד | מצעד הסינגלים האירי | 20 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 44 |  |
|  הולנד | מצעד 40 הסינגלים ההולנדיים | 18 |  |
|  הממלכה המאוחדת | מצעד הסינגלים הבריטי | 10 |  |
|  יוון | IFPI Greece | 45 |  |
|  ליטא | AGATA | 86 |  |
|  מקסיקו | טופ 100 – מקסיקו | 34 |  |
|  ניו זילנד | המצעד הניו זילנדי הרשמי | 13 |  |
|  סין | בילבורד סין | 8 |  |
|  סקוטלנד | מצעד הסינגלים הסקוטי | 2 |  |
|  פורטוגל | מצעד הסינגלים הפורטוגזי | 7 |  |
|  צרפת | SNEP | 54 |  |
|  רומניה | מצעד השירים הרומני | 72 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
 מכירות + הזרמת מדיה בלבד
הערות שוליים

↑  Little Mix will release their new single in June, www.officialcharts.com (באנגלית)
1 2  Little Mix, #BounceBack | Coming Soon #SteadyAreYouReadypic.twitter.com/6LAJtqKjyk, @LittleMix, ‏2019T8:20 (באנגלית)
↑  “Bounce Back”: Little Mix mostra prévia do aguardado novo single, POPline, ‏2019-05-26 (בפורטוגזית)
↑  Official Singles Chart Top 100 | Official Charts Company, www.officialcharts.com (באנגלית)
↑  Little Mix Bounce Back hard on their new single: First listen preview, www.officialcharts.com (באנגלית)
↑  Bounce Back, נבדק ב-2019-07-13
1 2  littlemixVEVO (2019-06-14), Little Mix - Bounce Back (Official Video), נבדק ב-2019-07-13
↑  Madeline Roth, Little Mix Are Twerking Dolls In Their Instantly Iconic 'Bounce Back' Video, MTV News (באנגלית)
↑  Little Mix have a throwback dollhouse party in Bounce Back official video, Metro, ‏2019-06-14 (באנגלית)
↑  Claire Shaffer, Claire Shaffer, Little Mix Party in a Dollhouse-Funhouse in ‘Bounce Back’ Video, Rolling Stone, ‏2019-06-14 (באנגלית)
↑  bpi
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz release group: 23879df5-f2a3-4c9d-ad8d-df5383408f95  MusicBrainz work: c5fdd737-beac-43ea-b0dd-4a29b33d264d
Bounce (שיר של קלווין האריס)

Bounce (בעברית: להקפיץ) הוא שיר של הדי ג'יי והמפיק המוזיקלי הסקוטי קלווין האריס והזמרת האמריקאית קליס, שנכתב על ידי כותב השירים גיא לנוקס. השיר יצא ב-10 ביוני 2011 כסינגל הראשון מאלבום האולפן השלישי של האריס, 18 Months.
רקע

בנובמבר 2010 הצהיר האריס שכבר לא ישיר בשירים שלו. לדבריו, "הפסקתי את ההופעות החיות. אני מתמקד יותר בהפקה וכדי ג'יי ואפס אחוז מזמני ימשיך בשירה. אני אעשה שירים עם אנשים שיכולים לשיר טוב - אמנים ראויים, שחקנים ראויים. אני יכול להתמקד במה שאני הרבה יותר טוב בו, שהוא יצירת מוזיקה ... [בעבר] הייתי צריך להיות הסולן ... הכל הלך בסדר. העברתי כמה שנים בניסיון לעשות את זה ממש כמו שצריך, אבל הבנתי שאני לא הולך להשתפר בהרבה ...".
Bounce היה הסינגל הראשון של האריס בו הוא לא שר. השיר הושמע בבכורה בתוכניתה של אנני מק ברדיו 1 של ה-BBC ב-29 באפריל 2011.
לאחר צאתו של "Bounce", הוציא האריס את הסינגל הבא שלו, Feel So Close, ואף על פי שאמר שהוא לא ישיר יותר ברצועותיו, הוא חזר לשיר בו.
הצלחה במצעדים

Bounce הופיע לראשונה במצעד הסינגלים בבריטניה במקום השני ב-19 ביוני 2011, מאחורי שירו של אקסמפל, "Changed the Way You Kiss Me", וזהו מיקומו הגבוה ביותר במצעד. הסינגל הפך לשישי של האריס שנכנס לעשירייה הפותחת בבריטניה והשלישי המצליח ביותר מביניהם, אחרי "I'm Not Alone" ו-"Dance wiv me"; כאשר שניהם הגיעו למקום הראשון. Bounce היה גם לסינגל העשירי של קליס שנכנס לעשירייה הראשונה העשירית במצעד הסינגלים הבריטי. הסינגל אף הגיע לראש המצעד בסקוטלנד, מולדתו של האריס, והפך למקום לסינגל השלישי שלו שהגיע להישג זה.
קליפ

את הקליפ הנלווה לשיר ביים וינסנט הייקוק. הקליפ עלה לערוץ ה-Vevo של האריס במאי 2011. בקליפ עושה קליס הופעת קמע בתפקיד עצמה. הקליפ צולם בלאס וגאס, נבאדה, ארצות הברית.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 7 |  |
|  אירלנד | מצעד הסינגלים האירי | 6 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 28 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 13 |  |
|  מקסיקו | טופ 100 – מקסיקו | 46 |  |
|  נורווגיה | VG-lista | 18 |  |
|  ניו זילנד | המצעד הניו זילנדי הרשמי | 6 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 30 |  |
|  פלנדריה | אולטראטופ 50 | 7 |  |
|   ‏‏‏  מצעדים סוף-שנה (2011)> מדינה |   ‏‏‏  מצעדים סוף-שנה (2011)> מצעד |   ‏‏‏  מצעדים סוף-שנה (2011)> מיקום שיא |   ‏‏‏  מצעדים סוף-שנה (2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 38 |  |
|  הממלכה המאוחדת | מצעד הסינגלים הבריטי | 33 |  |
|  פולין | ZPAV | 96 |  |
|  פלנדריה | אולטראטופ 50 | 54 |  |
הערות שוליים

↑  Stephenson, Alison (25 בנובמבר 2010). "Q&A: singer Calvin Harris". Herald Sun. נבדק ב-17 בינואר 2012. {{cite web}}:  (עזרה)
↑  "Calvin Harris: 'I've quit singing'". Digital Spy. 26 בנובמבר 2010. {{cite web}}:  (עזרה)
↑  "Calvin Harris - Bounce (feat. Kelis) Preview". אורכב מ-המקור ב-27 במאי 2011. נבדק ב-21 במאי 2011. {{cite web}}:  (עזרה)
↑  "Ultra Music Releases CALVIN HARRIS' New Single "Feel So Close" Today//New Tour Dates - Mitch Schneider Organization". www.msopr.com.
↑  "Bounce (Ft. Kelis) Video | Calvin Harris | MTV UK". Mtv.co.uk. נבדק ב-17 בינואר 2012. {{cite web}}:  (עזרה)
| קלווין האריס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | I Created Disco • Ready for the Weekend • 18 Months • Motion • Funk Wav Bounces Vol. 1 • Funk Wav Bounces Vol. 2 |  |
| אלבומי אוסף | 96 Months |  |
| אלבומי רמיקס | L.E.D. Festival Presents Calvin Harris |  |
| מיני-אלבומים | Napster Live Session • iTunes Live: Berlin Festival • iTunes Live: London Festival '09 • Normani x Calvin Harris • I'm Not Alone 2019 • Love Regenerator 1 • Love Regenerator 2 • Love Regenerator 3 • Moving • Rollercoaster |  |
| סיבובי הופעות | Ready for the Weekend tour • Greater Than Tour |  |
| ערכים קשורים | "We Found Love" (וידאו קליפ) |  |
| קלווין האריס – סינגלים |
| --- | --- | --- |
| I Created Disco | "Acceptable in the 80s" • "The Girls" • "Merrymaking at My Place" |  |
| Ready for the Weekend | "I'm Not Alone" • "Ready for the Weekend" • "Flashback"  • "You Used to Hold Me" |  |
| ‎18 Months | "Bounce" • "Feel So Close" • "Let's Go" • "We'll Be Coming Back" • "Sweet Nothing" • "Drinking from the Bottle"  • "I Need Your Love" • "Thinking About You" |  |
| Motion | "Under Control" • "Summer" • "Blame" • "Outside" • "Open Wide" • "Pray to God" |  |
| Funk Wav Bounces Vol. 1 | "Slide" • "Heatstroke" • "Rollin" • "Feels" • "Faking It" |  |
| Funk Wav Bounces Vol. 2 | "Potion" • "New Money" • "Stay with Me" • "New to You" |  |
| 96 Months | "How Deep Is Your Love" • "This Is What You Came For" • "My Way"  • "Nuh Ready Nuh Ready" • "One Kiss" • "Promises" • "Giant" • "By Your Side" • "Miracle" • "Desire" • "Body Moving" • "Lovers in a Past Life" • "Free" |  |
| שירים אחרים | "Hype" • "I Found You" • "Over Now" |  |
| סינגלים שיווקיים | "Iron" • "Slow Acid" |  |
| השתתפות בסינגלים | "Dance wiv Me" • "We Found Love" • "Off the Record" |  |
| --- | --- |
בקרת זהויות :  MusicBrainz work: a6bf836d-12be-462d-a87f-8ef465cf7ef6
1940 בארץ ישראל

| 0 | 1 | 2 | 3 |
| --- | --- | --- | --- |
| «««   1939  1938 1937 | 1940  בארץ ישראל |  »»»  1941   1942   1943 |  |
 כל ערכי השנים בארץ ישראל  כרונולוגיה של אזור ארץ ישראל  אירועים בולטים בעולם ב-1940 פורטל היישוב • לוח שנה של שנת 1940
להלן אירועים בולטים שהתרחשו במהלך שנת 1940 בארץ ישראל תחת שלטון המנדט הבריטי.
הנהגה

שלטון המנדט
הנציב העליון - סר הרולד מקמייקל
הנהגת היישוב
פרק זה לוקה בחסר. אנא תרמו לוויקיפדיה ו.
אירועים בולטים

15 ביולי – הפצצה אווירית ראשונה על חיפה מתוך ארבע.
יוני – ארגון המחתרת היהודי לח"י (ראשי תיבות של "לוחמי חרות ישראל") הוקם על ידי אברהם שטרן במטרה לגרש בכוח את השלטונות הבריטיים מארץ ישראל, לאפשר לכל המהגרים היהודים להגר לישראל ולהקים מדינה יהודית בארץ ישראל.
9 בספטמבר – מלחמת העולם השנייה: הפצצת חיל האוויר האיטלקי על תל אביב גורמת למותם של 137 בני אדם. זו הייתה ההתקפה הצבאית הקשה ביותר בארץ ישראל בעת מלחמת העולם השנייה.
25 בנובמבר – אסון הפאטריה: אוניית המעפילים "פאטריה", אשר נשאה על סיפונה כ-1,800 פליטים יהודים אשר היו בדרכם מאירופה לארץ ישראל, הוטבעה בנמל חיפה באמצעות פצצה שהוטמנה בחשאי על סיפונה על ידי ההגנה. כתוצאה מהפיצוץ נהרגו 260 בני אדם ו-172 נוספים נפצעו. ההגנה הטמינה את הפצצה על סיפון האונייה במטרה להשבית את הספינה על מנת למנוע ממנה לעזוב את נמל חיפה, משום שכוונת השלטונות הבריטים הייתה לגרש את כל הפליטים שלא החזיקו בהיתרי כניסה. עם זאת, משום שכוחות ההגנה לא העריכו נכונה את עוצמת הפיצוץ, הפצצה גרמה לספינה לשקוע תוך רבע שעה בלבד.
12 בדצמבר – אוניית המעפילים "סלבאדור", אשר נשאה על סיפונה כ-327 פליטים יהודים אשר היו בדרכם מבולגריה לארץ ישראל, טבעה בסערה קשה שהתרחשה בים מרמרה בקרבת איסטנבול. 239 מנוסעיה ובהם 66 ילדים נספו באסון.
9 בספטמבר: מלחמת העולם השנייה: הפצצת חיל האוויר האיטלקי על תל אביב
25 בנובמבר: אוניית המעפילים "פאטריה", אשר הוטבעה על ידי ההגנה, שוקעת בנמל חיפה.
נולדו

25 בינואר – אבי לניר, טייס קרב ישראלי שנפל בשבי הסורי במלחמת יום הכיפורים (נהרג 1973)
26 במרץ – חיים אורון, פוליטיקאי ישראלי
6 ביוני – אסא כשר, פרופסור לפילוסופיה, זוכה פרס ישראל
13 ביוני – אסתר עופרים, זמרת ישראלית
24 באוגוסט – ירון לונדון, עיתונאי, איש טלוויזיה, פובליציסט ופזמונאי ישראלי
3 באוקטובר – תמר גוז'נסקי, פוליטיקאית ישראלית
24 באוקטובר – יוסי שריד, פוליטיקאי ישראלי (נפטר ב-2015)
24 באוקטובר – דן שילון, מנחה טלוויזיה
10 בנובמבר – ורדה רזיאל-ז'קונט, פסיכולוגית ואשת רדיו ישראלית
נפטרו

פרק זה לוקה בחסר. אנא תרמו לוויקיפדיה ו.
(קטגוריה:ארץ-ישראלים שנפטרו ב-1940)
12 באפריל – משה ליפשיץ, משורר ומחזאי עברי (נולד ב- 1894)
4 באוגוסט – זאב ז'בוטינסקי, מנהיג התנועה הרוויזיוניסטית (נולד ב-1880)
29 בדצמבר – יצחק בן-יעקב, מראשי העלייה השנייה (נולד ב-1881)
זאב ז'בוטינסקי
1919 בגרמניה

| 0 | 1 | 2 | 3 |
| --- | --- | --- | --- |
| «««  1918   1917  1916 |  דגל גרמניה | 1919  בגרמניה |  »»»  1920   1921   1922 |
כל ערכי השנים בגרמניה • אירועים בולטים בעולם ב-1919 פורטל גרמניה • לוח שנה של שנת 1919
1919 בגרמניה הייתה השנה בה ציינה הקיסרות הגרמנית 48 שנות לאום.
הנהגה

ראש המדינה:
פרידריך אברט
קאנצלר גרמניה:
פרידריך אברט (עד ה-13 בפברואר)
פיליפ שיידמן (עד ה-20 ביוני)
גוסטב באואר (מ-20 ביוני)
אירועים בולטים

5 בינואר – נוסדה מפלגת הפועלים הגרמנית, שמאוחר יותר תהפוך למפלגה הנאצית
15 בינואר – רוזה לוקסמבורג וקרל ליבקנכט מוצאים להורג
20 ביוני – פיליפ שיידמן מתפטר תוך כדי שהוא מוחה על חוזה ורסאי
28 ביוני – נחתם חוזה ורסאי, המסיים את מלחמת העולם הראשונה
31 ביולי – האספה הלאומית הגרמנית מאמצת את חוקת ויימאר (נכנסה לתוקף ב-11 באוגוסט)
11 באוגוסט – חוקת רפובליקת ויימאר נכנסת לתוקף
נולדו

6 בנובמבר – כריסטוף פרובסט, חבר בקבוצת הוורד הלבן ומתנגד למשטר הנאצי
נפטרו

15 בינואר – קרל ליבקנכט, מהפכן גרמני (נולד ב-1871)
15 בינואר - רוזה לוקסמבורג, מהפכנית יהודיה פולנייה-גרמנייה (נולדה ב-1871)
21 בפברואר – קורט אייזנר, מדינאי יהודי-גרמני (נרצח) (נולד ב-1867)
תנאים (אירוסים)

.
תנאים הם מנהג קדום שהונהג בקהילות ישראל, הנערך בין זוג מאורס, בו שני הצדדים מתחייבים לקבל על עצמם מספר תנאים הקשורים ליחס בין החתן והכלה ולנישואיהם. התנאים כוללים בין היתר את התאריך שבו לכל המאוחר תתקיים החתונה, ואת ההתחייבות הכספית של כל אחד מן הצדדים לטובת בני הזוג. התנאים מהווים התחייבות קניינית, ובמקרה של הפרת התנאים (ביטול השידוך) משלם הצד המפר סכום כסף כפיצוי. התנאים נחתמים בשטר על ידי עדים.
עריכת התנאים

נוהגים לכבד אדם גדול (רב) בסידור וקריאת התנאים. החלת התנאים נעשית באמצעות קניין סודר. על קיום התנאים ותשלום הפיצוי במקרה של ביטול התנאים ערבים שני ערבים - מצד החתן ומצד הכלה. בדרך כלל נוהגים שלא לכתוב את הסכומים שעליהם מתחייבים, אלא שני הצדדים נדברים ביניהם קודם האירוסין, ובשטר רק כותבים שמתחייבים "כמדובר". לאחר קריאת התנאים, נהוג לשבור צלחת, זכר לחורבן.
תנאים בעל פה

גם לתנאים בעל פה יש תוקף קנייני. בכמה מקומות בתלמוד בבלי מובא:
אמר רב גידל אמר רב כמה אתה נותן לבנך כך וכך לבתך כך וכך עמדו וקדשו קנו הן הן הדברים הנקנים באמירה
.
כלומר, גם בדיבור יש קניין כאשר מסכימים על התנאים באירוסין.
הגמרא בכתובות מסבירה שיש תוקף לקנין עקב ההנאה שיש כשמתחתנים.
תנאים בעל פה > הגבלות בתנאים בעל פה

רשב"ם סבר כי רק כאשר התנאים מוסכמים מתוך הקידושין, הם נחשבים. אולם בזמן אחר אין להם תוקף קנייני לתביעה בבית דין.
רבנו תם חילק בין נישואים ראשונים, שבהם יש קירוב דעת גדול בין האב לחתן, אולם בנישואים שניים אין תוקף קנייני.
התנאים בעל פה קיימים רק כאשר האב מתנה, אולם כאשר אחיה או אמה מתנים, אין תוקף קנייני.
זמן עריכת התנאים

לפי מנהג יהדות אשכנז, התנאים נערכים עוד בשעת האירוסין, כך שמיד עם ההחלטה להשתדך מקיימים את טקס התנאים. לפי מנהג עדות המזרח עורכים את התנאים רק מתחת לחופה בסמוך לקידושין.
לפי המנהג לקיים את הטקס בנפרד, נוהגים לעשות סעודה לכבוד התנאים ולדבר בשבח בני הזוג, על פי מנהג חב"ד עורכים את התנאים ביחד עם הכתובה ביום החתונה לפני החופה.
נוסח שטר התנאים

הנוסח לשטר התנאים גם הוא תלוי במנהגים. רוב בני אשכנז משתמשים בנוסח "נחלת שבעה", הנוסח נפתח בשפה מליצית:
בסימן טוב ובמזל טוב, יעלה ויצמח כגן רטוב, וה' הטוב יאמר לדבק טוב, מצא אשה מצא טוב, ויפק רצון מה' הטוב.
בהמשך בני הזוג מתחייבים ביניהם לחיות באהבה ואחווה בשלום ורעות, כמו כן הורי שני הצדדים מתחייבים להלביש את בניהם במלבושי כבוד, ולתמוך בסכום מסוים בבני הזוג, ולבסוף קובעים מועד אחרון לחתונה.
הנוסח החסידי הנערך בסמוך לחתונה מקוצר יותר ומכיל רק התחייבות לחיות בשלום.
המנהג הספרדי הוא שלא לעשות כלל תנאים לפני החתונה.
התנאים בספרות

הסיפור הקצר "תנאים", מאת הסופר היהודי-צ'כי וויטייך רקאוס (Vojtěch Rakous), נותן תיאור הומוריסטי של עריכת תנאים בקהילה יהודית כפרית בצ'כיה.
ראו גם

כתובה
נחלת שבעה (ספר)